 Ka mụ gwa gị nke bụ eziokwu. Maka na e meputazịrị egbe, dimkpa hụzịa onye ka ya, ọ ma ya ụra. Omenala ndị ọcha bụ omenaelu nala Igbo. Ndị a emebiela ụwa maka ngwa agha dị iche iche. Ogbu mma ga-alarịrị na nma. Ọgba egbe ga-alakwa na egbe.  Okwu a bụ okwu Igbo bụ eziokwu. Onye kpatara nkụ ahụhụ sị ka ngwere bịara ya ụgwụọ. Ndị a na-aga mba ndị ọzọ na agbarị obodo ha na agbanyeghị na ndịa bụkwa nụ ụmụ mmadụ ka hanwa.Ihe ndị a ji tụara mba ọzọ ka a ga-ejikwa tụara ha. Mgbe mbụ ka Amerịka sị na osimiri chere ha azụ, na ọ dịghị onye ga akpatụ ha aka. Gịnị meziri ugbu a? Nkịta nazịkwa ata ọkpụkpụ a nyanyere ya nolu.E buru ozu onye ọzọ, ọ dị ka e bu ukwu nkụ. Mana o metụta gị nahụ, ị mara na ụgụrụ na atụ oyi. Ka anyị na-ekiri ndị a ndị ara sị na ha mara ihe nile. Ụwa dịrị mụ na gị na ụmụ Igbo nile mma!Ọ bụrụ na Chineke echeghị obodo, na efu ka ndị nche na eche. Mmadụ abụghị Chukwu. Ndị ọcha abụghị Chineke. Agwọ na ihe o loro agbatọrọla, kpọm kwem! 